Fræðsluaðilar í framhaldsfræðslu eru viðurkenndir á grundvelli 7. gr. laga um framhaldsfræðslu [nr. 27/2010](https://namskra.is/curricula/de925b95-6773-4a1f-a47e-5a81744da39a). Jafnframt gildir um þá [reglugerð um framhaldsfræðslu nr. 1163/2011](https://island.is/reglugerdir/nr/1163-2011).

Fræðsluaðilar skulu vera sjálfstæðir lögaðilar sem veita framhaldsfræðslu. Skilyrði fyrir viðurkenningu lýtur að mörgum þáttum, m.a. fjárhagsmálefnum og tryggingum.

Samkvæmt reglugerð nr. 1163/2011 skal umsækjandi leggja fram staðfestingu á því hvernig fjárhagslegri ábyrgð er háttað og hvernig fjárhagslegt rekstraröryggi starfseminnar er tryggt.

**Mikilvægt er að umsækjandi kynni sér öll skilyrði laga og reglna um starfsemi fræðsluaðila áður en sótt er um viðurkenningu. Þá er nauðsynlegt að öllum tilskildum fylgiskjölum sé skilað með umsókn.**

Við mat á fjárhagslegum forsendum, fjárhagslegri ábyrgð, rekstraröryggi og tryggingu gagnvart nemendum er byggt á gögnum frá umsækjanda.

Fjárhagsgögn sem fylgja skulu umsókn svo hún sé tæk til meðferðar:

1. Yfirlit yfir fjárhag umsækjanda (Excel eyðublað)
2. Greinargerð um fjárhag umsækjanda (Word eyðublað)
3. Ársreikningar síðustu þriggja ára
4. Rauntölur líðandi árs
5. Rökstudd fjárhagsáætlun fyrir næstu þrjú ár

# Staðfesting á því hvernig fjárhagslegri ábyrgð er háttað

Í greinargerð umsækjanda um fjárhagslega ábyrgð starfseminnar þarf að lágmarki að koma fram:

* Hver ber ábyrgð á heildarskuldbindingum starfseminnar.
* Í hverju ábyrgðin er fólgin.
* Hvort ábyrgðin er ótakmörkuð eða hvað takmarki hana.

*Greinargerð um fjárhagslega ábyrgð:*

Með greinargerðinni **fylgi gögn** sem staðfesti það sem frem kemur í greinargerðinni

*Yfirlit yfir fylgigögn með greinargerð um fjárhagslega ábyrgð:*

# Upplýsingar um skráningarskyld atriði

Sé starfsemi skráningarskyld skv. lögum nr. 17/2003 um fyrirtækjaskrá skal afrita eftirfarandi upplýsingar i textaboxið hér að neðan (Upplýsingar um skráningarskyld atriði) eins og þau koma fyrir á vef [fyrirtækjaskrár Skattsins](https://www.skatturinn.is/):

* Stofnað/skráð
* Rekstrarform
* Lögheimili
* Forráðamaður
* ÍSAT, avinnugreinaflokkun
* Virðisaukaskattsnúmer.

Sé starfsemin skráningarskyld samkvæmt lögum um sjóði og stofnanir sem starfa samkvæmt staðfestri skipulagsskrá nr. 19/1988 skal tilgreina eftirfarandi atriði í umsókninni:

* Númer staðfestrar skipulagsskrár sem birt hefur verið í B-deild Stjórnartíðinda.
* Heiti sjálfseignarstofnunar.
* Lögheimili.
* Markmið sjálfseignarstofnunar.
* Hver beri ábyrgð á fjárvörslu (fjárvörsluaðili), ef það er annar aðili en stjórn.

*Upplýsingar um skráningarskyld atriði:*

# Hvernig fjárhagslegt rekstraröryggi skólans verður tryggt

Með fjárhagslegu rekstraröryggi er átt við að staðið sé við allar skuldbindingar og séð fram á áframhaldandi rekstur á næstu árum eða um ókomna tíð. Þannig starfsemi er talin vera rekstrarhæf. Tilhögun eigna og skuldbindinga er þá þannig háttað að rekstrarreikningur sýnir að unnt sé að standa við fjárhagslegar skuldbindingar og með þeim hætti komi virði starfseminnar til með að aukast í fyrirsjáanlegri framtíð (IAASB, 2009).

Í greinargerð þar sem sýnt er fram á að fjárhagslegt rekstraröryggi starfseminnar sé tryggt skal fjalla um 7 ára tímabil, það er að segja yfirstandandi rekstrarár, þrjú rekstrarárin á undan og að þrjú næst komandi rekstrarár.

* Til grundvallar umfjöllun skulu liggja ársreikningar og fjárhagsáætlanir fyrir einstök rekstrarár á framangreindu tímabili og kennitölur til greiningar á ársreikningum.
* Greina skal frá helstu forsendum sem fjárhagsáætlanir byggja á, sérstaklega breyttum forsendum, og sýna fram á að þær séu raunhæfar, ásamt rökstuðningi.
* Svara nokkrum spurningum um fjárhag starfseminnar, með já eða nei.
* Greina frá innri aðstæðum í starfseminni, svo sem verklagsreglum, skipulagsskrá og samsetningu stjórnar, sem er sérstaklega ætlað að stuðla að rekstraröryggi, ásamt rökstuðningi.
* Greina frá ytri aðstæðum sem eru líklegar til að hafa góð eða slæm áhrif á fjárhagslegt rekstraröryggi starfseminnar, ásamt rökstuðningi.

# Þróun rekstrar og efnahags

*Greinargerð um helstu forsendur sem fjárhagsáætlanir byggja á, sérstaklega breyttar forsendur. Sýna fram á að forsendur séu raunhæfar. Dæmi um forsendur til að fjalla um eru launa- og verðlagsforsendur, námsframboð, nemendafjöldi og starfsmannafjöldi. Gera skal séstaklega grein fyrir helstu samningum sem fela í sér fjárskuldbindingar og umsækjandi er aðili að:*

*Helstu samningar um framlög og styrki sem fjárhagsáætlanir byggjast á. Að lágmarki komi fram hver er framlags- eða styrkveitandi, hvaða verkefni, þjónustu framlag eða styrkur er veittur til, gildistími samnings, árleg styrkupphæð og sé framlag eða styrkur skilyrtur hver skilyrðin eru:*

*Helstu samningar, sem eru til grundvallar fjárhagsáætlunum, svo sem um leigu á húsnæði, kaup á verkum eða þjónustu, samningar um lántöku:*

*Innri aðstæður sem er sérstaklega ætlað að stuðla að rekstraröryggi, svo sem fyrirkomulagi fjármálastjórnunar og innra eftirlits með fjármálum:*

*Ytri aðstæður sem eru líklegar til að hafa merkjanleg góð eða slæm áhrif á fjárhagslegt rekstraröryggi starfseminnar:*

*Greinargerð um aðgerðir sem gripið verður til ef í ljós koma neikvæð frávik frá rekstraráætlun:*

*Hvaða tryggingu er nemendum veitt fyrir því að fjárhagsstaða starfseminnar bitni ekki á námi þeirra?*

# Spurningar um greiðsluhæfi

|  |  |  |
| --- | --- | --- |
| **Spurningar um greiðsluhæfi á síðustu 12 mánuðum** | **Já** | **Nei** |
| Hefur umsækjanda gengið vel að innheimta tekjur? |  |  |
| Hefur umsækjandi selt kröfur til að verða sér úti um laust fé? |  |  |
| Hefur umsækjandi sett kröfur eða samning um framlag/styrk til tryggingar fyrirgreiðslu banka eða lánafyrirtækis? |  |  |
| Hefur umsækjandi fengið nauðsynlega lánafyrirgreiðslu hjá viðskiptabanka? |  |  |
| Hefur umsækjandi greitt öll laun og reikninga innan greiðslufrests? |  |  |
| Hefur umsækjandi greitt öll lán og afborganir af þeim fyrir eindaga? |  |  |
| Hefur umsækjandi verið í skilum með opinber gjöld og greiðslur í lífeyrissjóði? |  |  |
| Hafa verið gjaldfelld lán á umsækjanda? |  |  |
| Hefur umsækjandi leitað eftir samningi um endurfjármögnun á skuld? |  |  |

*Útskýringar á einstaka svörum (sé þess þörf):*

# Kennitölur til greiningar á ársreikningum.

[Hér](https://www.stjornarradid.is/media/atvinnuvegaraduneyti-media/media/vidurkenndir-bokarar/Kennitolur-Formulublad-2014.doc.pdf) má sjá frekari útskýringar á kennitölum og reikningsaðferðum tengdum þeim.

## Kennitölur um greiðsluhæfi

Kennitalan **veltufjárhlutfall** (e. Current Ratio) er talin gefa nokkuð góða vísbendingu um skammtíma greiðsluhæfi, þ.e.a.s. hversu líklegt er að umsækjandi geti staðið við skammtímaskuldbindingar sínar. Hafa má í huga að 30-60 daga greiðslufrestur er almennt talinn eðlilegur í viðskiptum. Kennitalan er reiknuð með því að deila í veltufjármuni með skammtímaskuldum. Veltufjármunir eru þeir fjármunir sem er ætlað að afla umsækjanda tekna á árinu. Meðal þeirra eru handbært fé, viðskiptakröfur, birgðir, skammtímakröfur og fyrirframgreiðslur sem umsækjandi getur ráðstafað til að greiða útgjöld eða skammtímaskuldir sem gjaldfalla innan eins árs og tengjast rekstrinum þar á meðal viðskiptaskuldir og afborganir ársins af langtímaskuldum. Því hærra sem veltufjárhlutfallið er þeim mun líklegra er að umsækjandi geti staðið í skilum. Almennt æskilegt að hlutfallið sé yfir einum. Veltufjárhlutfall undir einum er vísbending um hættu á sjóðþurrð og að ekki verði staðið við skammtímaskuldbindingar.

*Rökstuðningur fyrir því að kennitölur sýni að greiðsluhæfi sé fullnægjandi.*

## Kennitölur um skuldsetningu

Fyrirtæki sem skulda mikið hafa almennt lítinn fjárhagslegan styrk, búa við lítið rekstraröryggi og hafa því takmarkaða möguleika á að veita úrvals þjónustu.

Kennitalan **eiginfjárhlutfall** (e. Equity Ratio) segir hversu stór hluti af heildarfjármagninu sem bundið er í starfsemi kemur frá eigendum eða uppsöfnuðum hagnaði eða tapi. Kennitalan er reiknuð með því að deila í eigið fé með heildareignum. Hún gefur vísbendingu um getu til að þola tap, það er að segja hve stórum hluta af eignum er hægt að tapa með því að ganga á eigið fé. Því hærra sem hlutfallið er því meira er fjárhagslegt bolmagn, skuldir viðráðanlegri og starfsemi hæfari til að standa af sér áföll án þess að þau bitni á lánveitendum og viðskiptavinum. Æskilegt er að eiginfjárhlutfall sé 20% eða hærra. Lágt hlutfall gefur til kynna hættu á lausafjárvanda til lengri tíma litið.

Kennitalan **Skuldahlutfall** (e. Debt ratio) segir til um hve stór hluti af heildareignum er fjármagnaður af lánardrottnum félagsins. Kennitalan er reiknuð með því að deila í heildareignir með heildarskuldum. Skuldahlutfallið getur gefið vísbendingu um hæfi félags til að standa af sér áföll án þess að þau bitni á lánardrottnum. Áhættan eykst eftir því sem hlutfallið er hærra.